**Povestea de pe urmă**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aș vrea să-ți fiu povestea de pe urmă,

S-o povestești în nopți când gerul mușcă

Și eu ascuns în taine, câte-o dușcă

Din elixir să trag și-apoi pe burmă

Să las o inimioară de zăpadă

Știind c-ai s-o topești în palma caldă

În care ochii uneori se scaldă,

Când noaptea cerne strada cu pomadă.

Aș vrea să-ți fiu aproape și departe,

Un albatros cu aripi desfăcute

Să-ți cânte dimineața și s-asculte

Chemările de dincolo de moarte.

- Adăpostit în suflet, eşti o parte

Din mine, anatomic concepută,

Bucata de destin necunoscută

Ce-o explorez, dar nu-mi vorbi de moarte.

Să nu-ndrăzneşti să-mi spui că toate-aceste

Emoţii şi trăiri sunt efemere,

Când veşnicia însăşi ţi-o voi cere

Să pot păşi prin ultima poveste

La braţul tău şi desenând o slovă

Te voi urma, eşti candela mea vie,

În urma noastră se vor naşte-o mie

De mituri sau o altă supernovă.

Ioan Grigoraș Liliana Trif